**Comunicat de presă,**

**București, 1 noiembrie 2024**

**Axel Johnson Inc. achiziționează La Fântâna S.R.L.**

* Achiziția strategică extinde impactul AJI pe piața soluțiilor de tratare a apei

Axel Johnson Inc. (AJI) anunță astăzi achiziția companiei La Fântâna S.R.L unul din principalii furnizori pe piața soluțiilor de apă din Europa Centrală și de Est, de la Oresa. Această achiziție se înscrie în strategia de creștere pe termen lung a AJI, extinde linia soluțiilor de tratare a apei din cadrul grupului și va crește expunerea la segmente de piață cu evoluție rapidă. Concret, La Fântâna va face parte din Kinetico Inc., compania AJI specializată în soluții de apă, și va contribui la extinderea cu noi produse, servicii și acces la noi regiuni geografice.

Înființată în anul 2000 de Cristian Amza, La Fântâna furnizează soluții de apă și cafea pentru sectorul comercial, de birouri și rezidențial. Compania, cu 1000 de angajați, își desfășoară activitatea în România și Serbia, având propriile surse de apă, fabrici de îmbuteliere și centre de service. Acestea îi permit să acopere întregul lanț valoric și să ofere clienților produse și servicii de înaltă calitate.

*„Această achiziție va reuni companii cu o cultură comună și competențe complementare pentru a oferi produse și servicii pe piața soluțiilor de tratare a apei pentru un spectru larg de clienți comerciali și rezidențiali. Sunt entuziasmată de extinderea grupului Axel Johnson și de accelerarea impactului pozitiv al companiilor noastre asupra societății într-un domeniu atât de important precum apa",* a declarat Sara Greenstein, CEO și Președinte AJI.

*„La Fântâna este o companie bine gestionată, cu o conducere puternică și o echipă profesionistă și dedicată. Suntem nerăbdători să valorificăm capacitățile comune ale La Fântâna și Kinetico pentru a oferi soluții mai bune unui spectru larg de clienți și pentru a amplifica creșterea pe piețe cheie",* a adăugat Ana Garcia, Președinte și CEO Kinetico.

*„Intrarea în familia AJI reprezintă un pas major pentru La Fântâna, pentru clienții, angajații și partenerii săi, unul dintre cei mai importanți în cei 24 de ani de existență. Nu doar pentru că oferă companiei oportunitatea de a valorifica know-how-ul unic și valoros al unui investitor strategic, în special în soluțiile inovatoare de tratare a apei, dar și pentru că ne ajută să ne consolidăm poziția de lider pe piață și viziunea pentru viitor",* a declarat Cristian Amza, Președinte și CEO La Fântâna.

***Despre AJI***

*Axel Johnson Inc. deține și operează un grup diversificat de companii care furnizează produse și servicii de înaltă inginerie unui spectru larg de industrii. AJI este o forță pozitivă de catalizare a schimbării în societate, dezvoltând și operând afaceri de succes pe termen lung. Afacerile AJI îmbunătățesc viețile oamenilor, creând o lume mai sigură, mai sănătoasă și mai sustenabilă.* [*www.axeljohnson.com*](http://www.axeljohnson.com/)

***Despre La Fântâna***

*La Fântâna este un furnizor major de servicii de aprovizionare cu apă în sistem watercooler și purificator pentru companii și segmentul rezidențial din Europa Centrală și de Est. Grupul are o poziție cheie în România și Serbia pe aceste servicii, precum și pe cel al furnizării de cafea pentru companii, prin brandul KAFUNE.*

*La Fântâna a format și transformat efectiv piața de soluții de aprovizionare cu apă din România și Serbia și operează în prezent o afacere integrată cu acoperire națională în cele două țări, care include întregul lanț de activități, de la sursa de apă, la facilitățile de îmbuteliere și până la logistica și distribuția proprie de apă și cafea la clienți.* [*www.lafantana.ro*](http://www.lafantana.ro)